Llista i classifica les entitats que s'esmenten al text:
Maria Dolors Calvet i Prats (Vilafranca del Penedès, 19 d'abril del 1907 - Madrid, 6 d'agost del 1988) va ser una concertista de piano, compositora, poetessa i pedagoga vilafranquina. El 1911, amb tan sols quatre anys, va començar els estudis de música de la mà de la seva mare, que dirigia una acadèmia de música; molt aviat va començar a participar en els concerts públics que s'hi feien, i posteriorment en fou directora. El 1922 anà a perfeccionar els estudis musicals a l'Acadèmia Ardèvol que dirigia Ferran Ardèvol a Barcelona. El 1924 començà l'activitat com a concertista a Barcelona, on feu nombrosos concerts, sola o amb altres instrumentistes. Resident a Vilafranca, s'implicà de ple en l'ensenyament musical a la secció Cultura de la dona de la Societat la Principal de Vilafranca del Penedès. Fou autora de sardanes, peces per piano, canços infantils -que emprava en la pedagogia- i lieder. Abandonà la música al cap d'uns anys per ajudar el seu marit en les activitats comercials que aquest duia a terme, primer a Barcelona i posteriorment a Madrid. Morí a aquesta darerra ciutat el 6 d'agost de 1988. L'Escola Municipal de Música de Vilafranca del Penedès rebé el nom de Maria Dolors Calvet. Des de l'any 2007, Vinseum Museu de les Cultures del Vi de Catalunya, els descendents de Dolors Calvet (a partir de la seva filla Imma Herrera Calvet) i l'Ajuntament de Vilafranca, convoquen, cada dos anys, el "Concurs de Composició per a Piano Maria Dolors Calvet i Prats", que premia obres d'una durada entre 10 i 15 minuts que es puguin utilitzar en la pedagogia de l'instrument del piano. En la primera edició (2008), el premi va ser per a l'obra Escenes, d'Octavi Rumbau i Masgrau; la guanyadora de la segona edició (2010) va ser Marian Márquez Ruiz de Gopegui, amb l'obra Deu variacions per a piano; en la tercera edició, de l'any 2012, va guanyar Moisès Bertran amb l'obra Sis preludis per a piano; en l'edició de l'any 2014 va guanyar Gerard López, amb l'obra Suite per a piano VII, i en la del 2016 Ernesto Mateo, amb Pequeños preludios. El jurat és presidit pel compositor Josep Soler Sardà i hi han participat els compositors Francesc Taverna-Bech i Alejandro Civilotti i els pianistes Diego Fernández Magdaleno i Montserrat Ríos.
Maria Dolors Calvet i Prats : artista_o_autor, Vilafranca del Penedès : Entitat_Geopolítica, Madrid : Entitat_Geopolítica, Acadèmia Ardèvol : educació, Ferran Ardèvol : artista_o_autor, Barcelona : Entitat_Geopolítica, Vilafranca : Entitat_Geopolítica, Societat la Principal : organització, Maria Dolors Calvet : artista_o_autor, Vinseum Museu de les Cultures del Vi de Catalunya : organització, Imma Herrera Calvet : persona, Ajuntament de Vilafranca : govern, Escenes : música, Marian Márquez Ruiz de Gopegui : persona, Deu variacions : música, Moisès Bertran : artista_o_autor, Sis preludis : música, Gerard López : artista_o_autor, Ernesto Mateo : artista_o_autor, Pequeños preludios : música, Josep Soler Sardà : artista_o_autor, Francesc Taverna-Bech : artista_o_autor, Alejandro Civilotti : artista_o_autor, Diego Fernández Magdaleno : artista_o_autor, Escola Municipal de Música de Vilafranca del Penedès : educació, Dolors Calvet : polític, Concurs de Composició per a Piano Maria Dolors Calvet i Prats : esdeveniment, Octavi Rumbau i Masgrau : artista_o_autor, Suite per a piano VII : música